
మంత్రుల నుంచి వివరాలు కోరిన ప్రధాని న్యూఢిల్లీ, ఫిబ్రవరి 12: కేంద్ర మంత్రులు గత మూడు నెలల్లో ఎక్కడెక్కడ పర్యటించారో వివరాలు తెలపాలని ప్రధానిమోదీ కోరారు. ఈ మూడు నెలల్లో పెద్దనోట్ల రద్దుతో కలగనున్న ప్రయోజనాలను ప్రజల్లోకి తీసుకెళ్లేందుకు వారు ప్రయత్నించారో లేదో తెలుసుకునేందుకే ఈ వివరాలు కోరినట్లు అధికారులు పేర్కొన్నారు. ఈ వివరాలను సోమవారం వరకూ సమర్పించాల్సిందిగా ఇటీవల మంత్రివర్గ సమావేశంలో మోదీ సూచించినట్లు, దీనిని సమన్వయం చేసే బాధ్యతను మంత్రి తోమర్కు అప్పగించినట్లు ఆ వర్గాలు తెలిపాయి. మంత్రులు పర్యటనల్లో లేకపోతే ఢిల్లీలోని కార్యాలయానికి వచ్చిన విషయాన్ని తెలపాలని ప్రధాని కోరినట్లు, తద్వారా అటు నియోజకవర్గంలోనూ, ఇటు ఆఫీస్ పనులను ఎలా సమన్వయం చేసుకుంటున్నారో తెలుసుకోవాలని మోదీ భావిస్తున్నారని చెప్పాయి.

mantrula nunchi vivaraalu korina pradhaani newdhilly, fibravari 12: kendra mantrulu gatha moodu nelallo ekkadekkada paryatinchaaro vivaraalu telapaalani pradhaanimodii koraru. ee moodu nelallo peddanotla raddutho kalaganunna prayojanaalanu prajalloki teesukellenduku vaaru prayatninchaaro ledho telusukunenduke ee vivaraalu korinatlu adhikaarulu perkonnaru. ee vivaraalanu somavaram varakuu samarpinchaalsindigaa iteevala mantrivarga samavesamlo modii suuchimchinatlu, deenini samanvayam chese baadhyatanu mantri thomarku appaginchinatlu aa vargaalu telipai. mantrulu paryatanallo lekapothe dhilleelooni kaaryaalayaaniki vachina vishayaanni telapaalani pradhaani korinatlu, tadwara atu niyojakavargamlonu, itu offies panulanu ela samanvayam chesukuntunnaro telusukovalani modii bhaavistunnaarani cheppai.